รัฐมนตรีว่าการกระทรวงมหาดไทย ไม่เห็นด้วยที่จะไปใช้ช่องทางอื่นในการแก้ไขปัญหาบ้านเมืองและไม่เห็นด้วยที่จะใช้มาตรการในการปลุกคนไปลงถนน
รัฐมนตรีว่าการกระทรวงมหาดไทย ไม่เห็นด้วยที่จะไปใช้ช่องทางอื่นในการแก้ไขปัญหาบ้านเมืองและไม่เห็นด้วยที่จะใช้มาตรการในการปลุกคนไปลงถนนพลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงการจัดกิจกรรม “วิ่งไล่ลุง” ในวันที่ 12 มกราคมนี้ โดยยืนยันว่า ไม่เห็นด้วยกับการจัดกิจกรรมการเมืองที่นำประชาชนลงถนน หรือก่อม็อบ เพราะเรามีความลำบากยุ่งยากมาเยอะแล้ว มีบทเรียนมากมาย ซึ่งไม่ใช่ทางออกและยังส่งผลกระทบ พร้อมเห็นว่า ยังมีทางอื่นที่จะแก้ไขกันได้ อีกทั้งประเทศชาติยังมีปัญหาอีกมากมาย โดยเฉพาะปัญหาด้านเศรษฐกิจ รวมถึงปัญหาภัยแล้งที่ประชาชนและเกษตรกรเดือดร้อนยังต้องแก้ปัญหากันมาก ซึ่งสภาพการเมืองของประเทศไทยไม่มีความจำเป็นเพราะเรายังมีหนทางที่เดินไปได้ ไม่จำเป็นต้องไปเดินบนถนนส่วนหากจัดกิจกรรมจะต้องขอพื้นที่กรุงเทพมหานครหรือไม่ พลเอก อนุพงษ์ ระบุว่า ต้องไปดูข้อกฎหมายว่าจะต้องขออนุญาตใคร ถ้าไม่ขอก็อาจมีความผิดไม่ส่งผลดี